We Love
"We Love" (au bekannt als We Love to Entertain You) esch Titelmelodie förd StarForce Kampagne vom dütsche Privatsänder ProSebe. Bereits vorhär hets einigi Könstler gä, wie zum Bispel: Take That, Melanie C, Milk & Honey uvm. wo dä Song inere jewils eigete Version ufgnoh hend. Im Johr 2008 het s dütsche Pop-Trio Monrose ehri eiget Version ufgnoh vom Song. De Song esch vo Mozart & Friends produziert worde ond esch als digitali Single am 20. März 2008 veröffentlecht worde.''

Ufzeichnig 
Alles esch onder de leitig vom Marc Mozart produziert ond ufgnoh worde. D Mozart & Friends Schriiber Alexander Gernert, Manuel Loyo, Alexander Hahn ond Alexander Krause hend als Schriiber bitreit, während de Marc Mozart ond de Alexander Hahn de Gsang ufzeichnet ond s meiste a de Produktion gmacht hend. Wöu Monrose weder buecht worde send, för de Videodreh in Salzburg, Östriich hed s Team nor ei Woche gha om alles z'komponiere ond ufznäh. Do Monrose no einigi Gigs in Berlin gha hend, het s Team sehr wenig Ziit gha, de Gsang vo de Monrose ufznäh ond hend dorm s Hozelzemmer ines Tonstudio verwandelt.

Musig Video 
Es Musig Video esch eigentlech nie in voller längi zeigt worde. Bim Spot zu dem Song gseht mer wie d Monrose usemene WE LOVE-Fahrzüg usstiigid ond nochhär ehri Sonnebröue a Bode rüehrid ond zu drü ufgstöute Mikrofon-Ständer loufid ond fönd afo senge. ProSebe het au dä Clip met Felm-Usschnett gmixt ond usgstrahlt wo ca. 40 Sekonde lang gohd.

Songlischte 
Das esch d Ufstellig vo We Love:

Digitali Single

 "We Love" (Mozart & Friends radiomix) - 3:04 	
 "We Love" (J. Worthy clubmix) - 3:31

Referänze

Monrose